Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 26.08.2025. |  | Nr. AMD-25-477-rs |

|  |
| --- |
| Par satiksmi Vietalvas ielā un Sesku ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā starp Rīgas valstspilsētas pašvaldības Ārtelpas un mobilitātes departamentu un sabiedrības ar ierobežotu atbildību “Vianova” 14.05.2025. noslēgto būvdarbu līgumu Nr. AMD-25-2294-lī “Vietalvas ielas un Sesku ielas posmā no Piedrujas ielas līdz Dārzciema ielai un Sesku ielas ietvēm posmā no Dārzciema ielas līdz Ilūkstes ielai seguma atjaunošanu” un sabiedrības ar ierobežotu atbildību “Vianova” 25.08.2025. iesniegumu:

1. Noteikt, ka no 27.08.2025. līdz 02.09.2025. no plkst. 22.00 līdz plkst. 6.00 tiek ierobežota transportlīdzekļu satiksme Vietalvas ielā, posmā no Jaunrozes ielas līdz Franča Trasuna ielai, un Sesku ielā, posmā no Franča Trasuna ielas līdz Dārzciema ielai, saskaņā ar satiksmes organizācijas shēmu (pielikumā).

2. Par darbu veikšanu atbildīgs sabiedrības ar ierobežotu atbildību “Vianova” būvadarbu vadītājs Jānis Strazdiņš (tālrunis 28345485; e-pasts: janis@vianova.lv).

3. Sabiedrībai ar ierobežotu atbildību “Vianova” no 27.08.2025. līdz 02.09.2025. Vietalvas ielā un Sesku ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu;

3.2. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4 darbu izpildi saskaņā ar līgumu Nr. AMD-25-2294-lī;

3.5. sabiedriskā transporta satiksmi.

4. Transportlīdzekļu satiksmi Vietalvas ielā un Sesku ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Vietalvas ielā un Sesku ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Stoķis 67012708 |